
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
  privind aprobarea acordării  ajutoarelor de urgenţă si a prestatiilor finaciare exceptionale familiilor şi persoanelor care se află în situaţii de necesitate deosebite  şi a metodologiei de acordare a acestora
          Consiliul local al Muncipiului Focşani, judeţul Vrancea, întrunit în şedinţă ordinară;

- Analizând   proiectul  de  hotărâre  iniţiat  de  Primarul Municipiului Focşani prin care se propune aprobarea acordării ajutoarelor de urgenţă și a prestațiilor financiare excepționale familiilor şi persoanelor care se află în situaţii de necesitate deosebite şi a metodologiei de acordare a acestora, precum şi raportul Direcţiei economice  înregistrat la nr.16134/19.03.2015; 

- văzând  avizul  favorabil  al  Comisiei  pentru  buget și administrație publică şi al Comisiei pentru drepturile omului, cultură, învățământ, sănătate și sport;

- având în vedere adresa nr. 277 6/19.03.2015 transmisă de Serviciul Public Local de Asistenţă Socială Focşani şi înregistrată la nr. 16074/19.03.2015;
- în  conformitate cu prevederile   art. 15 şi 16 din Legea nr. 292/2011–Legea asistenţei sociale, a prevederilor art 28 alin (2) din Legea nr. 416/2001 privind venitul minim garantat cu modificările şi completările ulterioare, a prevederile art 41 şi 42 din  H.G.R. nr. 50/2011 pentru aprobarea Normelor metodologice de aplicare a prevederilor Legii nr. 416/2001, a prevederilor art. 130 si 131 din Legea nr. 272/2004, privind protecția și promovarea  drepturilor copilului, republicată, precum și a prevederilor art.13 alin.(1) lit. h) din Legea nr. 217/2003 pentru prevenirea și combaterea violenței în familie, republicată;
- ținând cont de prevederile Legii nr. 52/2003 privind transparența decizională în administrația publică, republicată;
- în baza art. 36 alin.(1) şi (2), lit. “d “ şi alin (6), lit.”a”, pct. 2 precum şi în temeiul art. 45  alin.(1) din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:

                   Art.1 Se aprobă acordarea ajutoarelor de urgenţă și a prestațiilor financiare excepționale familiilor şi persoanelor care se află în situaţii de necesitate deosebite, conform anexei nr.1, care face parte integrantă din prezenta hotărâre.
                   Art.2 Se aprobă Metodologia de acordare a ajutoarelor de urgenţă și a prestațiilor financiare excepționale, în baza Legii nr.416/2001 privind venitul minim garantat, cu modificările şi completările ulterioare, a Legii nr.217/2003 pentru prevenirea și combaterea violenței în familie, republicată și a Legii nr.272/2004 privind protecția și promovarea drepturilor copilului, republicată, familiilor şi persoanelor care se află în situaţii de necesitate, conform anexei nr.2 care face parte integrantă din prezenta hotărâre.
                  Art.3 Se aprobă formularul de cerere privind solicitarea ajutorului de urgenţă și a prestațiilor financiare excepționale,  conform anexei nr. 3 care face parte integrantă din prezenta hotărâre.

                  Art.4 Cu data prezentei se abrogă prevederile H.C.L. nr.134/29.05.2012.
                  Art.5 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică şi Serviciul Public Local de Asistenţă Socială Focşani.

    PREŞEDINTE DE ŞEDINŢĂ, 
       Balaban Elena Luminița
                                                                                  CONTRASEMNEAZĂ:
                                                                  SECRETARUL MUNICIPIULUI   

                                                                                 FOCŞANI

                                                                                            Eduard Marian Corhană
Municipiul Focşani, 30 aprilie 2015                                                    

Nr. 95
            ROMÂNIA                                                           Anexa nr.1 la Hotărârea nr. 95/2015
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
            LISTA 
SITUAŢIILOR DEOSEBITE CARE JUSTIFICĂ ACORDAREA AJUTOARELOR DE URGENŢĂ SI A PRESTATIILOR FINANCIARE EXCEPTIONALE
1. Persoanele care sufera de boli grave dovedite cu acte medicale de specialitate ce necesita investigatii medicale la clinici de specialitate, interventii chirurgicale in tara sau strainatate, asigurarea medicamentelor, procurarea unor dispozitive medicale, cu prescriptia medicului din care rezulta starea de urgenta;
2. Cazul tinerilor şi copiilor proveniţi din centre rezidenţiale sau ai căror părinţi au decedat ori au un singur părinte care nu au posibilităţi să intreţină familia şi care au rezultate deosebite la învăţătură, pentru continuarea studiilor;
3. Sprijinirea persoanelor singure sau familiilor nevoiaşe, defavorizate, ale căror venituri sunt de până la 530 lei/lună/membru de familie sau persoana singură, în vederea achitării unei  părți din  datoriile la utilităţile de strictă necesitate: apă, energie electrică, gaze naturale, energie termică, datorii acumulate la întreţinere;
4. În cazul decesului ambilor părinți, când copiii minori sunt preluați de familii cu venituri mici;
5. În situația în care familia care ingrijește copilul se confruntă temporar cu probleme financiare determinate de o situație excepțională și care pun în pericol dezvoltarea armonioasă a copilului;

6. Familiilor care nu au posibilitatea sau capacitatea de a acorda copilului îngrijirea corespunzătoare, ori ca urmare a necesității suportării unor cheltuieli particulare destinate menținerii legăturii copilului cu familia sa;

7. În situația în care părinții sau persoanele care au obligația de a întreține copilul nu pot asigura, din motive independente de voința lor, satisfacerea nevoilor minime de locuință, îmbrăcăminte și educație ale copilului;

8.În cazul  decesului persoanei singure sau al unei persoane dintr-o familie ale cărei venituri nete pe membru de familie sunt sub nivelul salariului minim pe economie, când persoana decedată nu a avut asigurate contribuțiile la fondul asigurărilor sociale de stat, urmașii acestora neputând beneficia de ajutor de înmormântare din partea altor instituții;
9. Suportarea unei părți din cheltuielile ocazionate de decesul unei persoane în străinătate, pentru repatrierea căreia familia nu are posibilități să suporte costurile ridicate;

10. Suportarea, în cazurile sociale grave, a cheltuielilor  pentru obținerea certificatelor medico-legale pentru victimele violenței în familie; 
11. Alte cazuri ce pot apărea ca urmare a unor evenimente de forţă majoră.  
   PREŞEDINTE DE ŞEDINŢĂ, 
            Balaban Luminița     
 CONTRASEMNEAZĂ:
                                                                                 SECRETARUL MUNICIPIULUI  

                                                                                    FOCŞANI

                                                                                            Eduard Marian Corhană

            ROMÂNIA                                                   Anexa nr.2 la Hotărârea nr. 95/2015
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
METOLOGIA DE ACORDARE A AJUTOARELOR DE URGENŢĂ ȘI A PRESTAȚIILOR FINACIARE EXCEPȚIONALE
în baza Legii nr.416/2001 privind venitul minim garantat, cu modificările şi completările ulterioare, a Legii nr.272/2004 privind protecția și  promovarea drepturilor copilului, republicată și a Legii nr.217/2003 pentru prevenirea si combaterea violenței în familie, republicată, familiilor şi persoanelor care se află în situaţii de necesitate
            1. Ajutoarele de urgenţă și prestațiile financiare excepționale se acordă, potrivit prevederilor legale în vigoare în domeniu, de Primarul Municipiului Focşani, prin instituţia aflată în subordinea Consiliului Local şi anume  Serviciul Public Local de Asistenţă Socială Focşani.

            2. Ajutoarele de urgenţă și prestațiile financiare excepționale se stabilesc în bani sau în natură şi reprezintă măsuri financiare destinate asigurării unui standard minim de viaţă, susţinerii familiei şi copilului, promovării şi garantării exercitării de către persoanele cu nevoi speciale a drepturilor şi libertăţilor fundamentale.
           3. (1) Primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, deceselor, precum şi pentru alte situaţii deosebite stabilite prin hotărâre a consiliului local, în limita prevederilor bugetare anuale, pentru aceeaşi familie/persoană o singură dată pe an.


     (2) Nu pot beneficia de ajutoare de urgență familiile sau persoanele singure aflate în situații de necesitate care au datorii la bugetul local al Municipiului Focșani și care au beneficiat de ajutoare pentru încălzirea locuinței pe perioada sezonului rece.


      (3)Ajutorul de urgență, în cazul victimei violenței în familie, constă în acordarea cheltuielilor generate de eliberarea certificatului medico-legal, pe care ulterior îl vor prezenta, în copie, personalului SPLAS; victimile violenței în familie fac excepție de la prevederile alin.(2);


      (4) Primarul poate acorda prestații financiare excepționale în cuantum maxim de 1000 lei/copil/familie, 
            4. Dispoziţia primarului de acordare a ajutoarelor de urgenţă și a prestațiilor financiare excepționale are la bază solicitarea scrisă a unui membru de familie sau a persoanei singure, precum şi ancheta socială efectuată de personalul serviciului public de asistenţă socială din subordinea consiliului local prin care se certifică situaţiile de necesitate sau, după caz, situaţiile deosebite în care se află familiile ori persoanele singure.

            5. Ajutorul de urgenţă și prestațiile financiare excepționale se acordă la cererea scrisă a persoanei îndreptăţite, a reprezentantului familiei sau a reprezentantului legal al persoanei îndreptăţite/copilului, conform formularului de cerere aprobat prin hotărâre a consiliului local.

            6. Cererea este formularul tipizat care conţine date privind componenţa familiei, veniturile realizate de membrii acesteia, bunurile deţinute, date referitoare la situaţia educaţională şi profesională a acestora, precum şi informaţii referitoare la nevoile speciale şi situaţiile particulare în care aceştia se află.

            7. Cererea este însoţită în mod obligatoriu de documentele doveditoare privind componenţa familiei, veniturile realizate de membrii acesteia sau de persoana singură, precum şi de orice alte documente privind situaţia membrilor familiei, prevăzute de lege, în funcţie de fiecare caz în parte, după cum urmează:
a) acte de identitate ale tuturor membrilor de familie (Buletin de identitate, Carte de identitate, Certificat de naștere, Carte de identitate provizorie) (copie);
b) certificat de căsătorie (copie) ;

c) certificat de deces (copie);

d) dovezi de venit (adeverinţe de salarizare, cupon de pensie, talon alocaţie);

e) adeverinţă eliberată de Administraţia Județeană a Finanţelor Publice Vrancea din care să rezulte că au (sau nu au), venituri din activităţi independente; venituri din cedarea folosinţei bunurilor; venituri din investiţii; venituri din activităţi agricole; venituri din transferul proprietăţilor imobiliare din patrimoniul personal  venituri din alte surse;

f)  certificat fiscal eliberat de Primăria Municipiului Focșani din care să rezulte că nu au datorii la bugetul local;

g) hotărârea definitivă de încuviinţare a adopţiei, de plasament familial al minorului, potrivit legii;

h) actul din care să rezulte calitatea solicitantului de tutore sau curator;

i) certificatul de încadrare într-un grad de handicap, eliberat potrivit legii, de către Comisia de evaluare a persoanelor cu handicap pentru adulţi/copii, respectiv acte care atestă încadrarea în gradul I, II  sau III de invaliditate, pentru persoanele aflate în întreţinere; proces – verbal de constatare a incendiului /efectelor calamităţilor, eliberat de organele competente;

j) adeverinţe de elev sau de student, eliberate în luna curentă sau în luna anterioară depunerii cererii pentru acordarea ajutorului de urgenţă (în adeverinţa de elev sau de student se va menţiona dacă beneficiază de bursă, tipul şi cuantumul acesteia);

k) facturi fiscale insoţite de chitanţe, în original, pe numele celui care face solicitarea, care să reflecte cheltuielile de înmormântare;

l) acte medicale doveditoare ale stării de sănătate (bilete de internare- externare din spital, certificate de încadrare în grad de handicap, decizii asupra capacităţii de muncă, reţete sau tratamente prescrise de medicul specialist, buletine de analize, scrisoare medicală eliberată de medicul de familie/specialist, specificându-se diagnosticul şi tratamentul medicamentos propus, durata tratamentului etc);

m) orice acte care vin în susţinerea cererii privind acordarea ajutorului de urgenţă.  

           8. Dosarul întocmit de persoana îndreptăţită, reprezentantul familiei sau reprezentantul legal al persoanei îndreptăţite/copilului, conţinând cererea însoţită de documentele  prevăzute la pct.7,  în funcţie de fiecare caz în parte, se va depune la Serviciul Public Local de Asistenţă Socială Focşani.
           9. Personalul de specialitate din cadrul Serviciul Public Local de Asistenţă Socială Focşani, verifică şi confruntă datele înscrise în cerere cu actele doveditoare şi va efectua  ancheta socială la domiciliul sau reşedinţa solicitanţilor de ajutor de urgenţă.

               Prin  ancheta socială se va constata situaţia de necesitate sau după caz situaţia de urgenţă în care se află familia sau persoana singură. 

               În cazul în care solicitantul refuză să furnizeze actele necesare întocmirii dosarului sau informaţiile necesare pentru realizarea anchetei sociale, se consideră că persoana/familia nu îndeplineşte condiţiile de acordare a ajutorului de urgenţă;

          10. După efectuarea anchetei sociale, personalul de specialitate din cadrul Serviciul Public Local de Asistenţă Socială Focşani, va analiza fiecare dosar şi va face propuneri de aprobare sau de respingere a solicitărilor de acordare a ajutoarelor de urgenţă sau a prestațiilor financiare excepționale, de stabilire a cuantumului ajutorului în limita prevederilor bugetare aprobate, propuneri care vor fi verificate şi avizate de directorul executiv al serviciului.

         11. Pentru cererile care nu au îndeplinit condiţii de acordare a ajutorului de urgenţă sau a prestației finaciare excepționale, personalul de specialitate din cadrul Serviciul Public Local de Asistenţă Socială Focşani va înainta solicitantului o adresă prin care i se comunică faptul că cererea a fost respinsă şi care sunt motivele respingerii.
          12. In baza verificărilor şi avizelor obţinute, personalul de specialitate din cadrul Serviciul Public Local de Asistenţă Socială Focşani, va întocmi proiectul de dispoziţie de aprobare a  acordării ajutorului de urgenţă, proiect care va fi înaintat Primarului Municipiului Focşani spre aprobare.

         13. După aprobare, în termen de 5 zile de la comunicare, Serviciul Public Local de Asistenţă Socială Focşani va înainta solicitantului un exemplar al Dispoziţiei primarului, iar serviciul de specialitate din cadrul instituţiei va efectua plata ajutorului de urgenţă. 

   PREŞEDINTE DE ŞEDINŢĂ, 

         Balaban Elena Luminița

                                                                             CONTRASEMNEAZĂ:
                                                                 SECRETARUL MUNICIPIULUI FOCŞANI

                                                                                                    Eduard Marian Corhană

              ROMÂNIA                                                Anexa nr.3 la Hotărârea nr. 95/2015
     JUDEŢUL VRANCEA

  MUNICIPIUL  FOCŞANI

      CONSILIUL LOCAL
Formular cerere

DOMNULE DIRECTOR

Subsemnatul/a _______________________________________________ cu domiciliul în Municipiul Focşani, strada ____________________________________, nr. ______, bloc ______, scara ______, apartament _____ /locuiesc fără forme legale la următoarea adresă _________________________________________________ vă rog să-mi aprobaţi un ajutor de urgenţă/prestație financiară excepțională, pentru a depăşi următoarea situație: ____________________________________

___________________________________________________________________________

Solicit acest ajutor deoarece:

□1. Sunt beneficiar al venitului minim garantat împreună cu familia mea;

□2. Am probleme sociale din următoarele motive:

□a) sunt pensionar fără susţinători legali (soţul/soţia a decedat, nu am/avem copii) şi locuiesc singur;

□ b) veniturile familiei noastre sunt de ______________lei;

□c) Am probleme grave de sănătate pentru care anexez următoarele documente : ________________________________________________________________________________________________________________________________________________________________________________________________________________________________________________________________________________________________ 
□d) sunt elev, student, iar părinţii au decedat;

□e) veniturile nu ne permit să achităm facturile la utilităţi (energie electrică, apă, întreţinere, etc);

□f) sunt victima a violentei in familie;

Anexez la prezenta cerere următoarele documente care dovedesc situaţia gravă în care ne aflăm:

□ copie după actele de identitate;

□ cupoane de pensie, şomaj, alocaţii, cupoane de pensie alimentară sau întreţinere, indemnizatii, dupa caz,  din   luna anterioara solicitarii; 

□ adeverinţa de venit sau certificat fiscal eliberat de Administraţia Financiară din care să rezulte dacă are/nu are venituri, eliberat în luna curentă depunerii cererii;

□ certificat fiscal eliberat în luna curentă depunerii cererii, de către Serviciul Taxe și Impozite Locale din cadrul Primăriei Municipiului Focșani, din care să rezulte dacă solicitantul  are/nu are debite la bugetul local;
□ adeverinţe cu salariul brut şi net din luna anterioară cererii;

□ adeverinţe din care să reiasă statutul de elev, student şi dacă beneficiază de bursă, eliberate în luna curentă înregistrării cererii;

□ documente medicale din care să reiasă starea de sănătate a solicitantului (certificate de încadrare într-un grad de handicap, certificate medicale valabile), precum şi reţete sau tratamente prescrise de medicul specialist;

□ alte documente _______________________________________________________

Declar că eu şi membrii familiei mele nu deţinem mai mult de 2 ha pământ, nu avem în proprietate alte clădiri sau alte spaţii de locuit în afara locuinţei de domiciliu. 
Nu detinem autoturism cu vechime mai mica de 10 ani sau alte vehicule (autocamioane, autoutilitare, microbuze, autobuze, rulote, bărci cu motor, motociclete, motorete, scutere de apă, iahturi, etc).

Data_________ 




Am citit prezenta cerere, drept 

pentru care semnez,

_________________

   PREŞEDINTE DE ŞEDINŢĂ, 

      Balaban Elena Luminița

                                                                                  CONTRASEMNEAZĂ:
                                                                                 SECRETARUL MUNICIPIULUI FOCŞANI

                                                                                                    Eduard Marian Corhană

